แกงบุ่มไบ่

แกงบุ่มไบ่ เป็นแกงโบราณของไทยที่มีลักษณะคล้ายแกงอินเดียมาก นิยมแกงกับไก่หรือเนื้อวัว ใส่เครื่องเทศหลายชนิด เคี่ยวกะทิจนแตกมัน มีรสเปรี้ยวจากมะขามเปียก บันทึกเกี่ยวกับแกงชนิดนี้ที่เก่าที่สุดอยู่ในสมัยรัชกาลที่ 5 นิยมใส่ผักคือหอมใหญ่และแตงร้าน พริกแกงประกอบด้วย พริกไทย ลูกผักชี ยี่หร่า ดอกจันทน์ (หรือรกหุ้มเมล็ดของผลจันทน์เทศ) ลูกจันทน์ (หรือเมล็ดจันทน์เทศ) พริกแห้ง เกลือ ข่าแก่ ขมิ้น กระเทียม หอมแดง และกะปิ

 อ้างอิง 
 ญดา ศรีเงินยวง และชนิรัตน์ สำเร็จ. แกงไทย. กรุงเทพฯ : แสงแดด, 2556, 291–292.

หมวดหมู่:แกง
หมวดหมู่:อาหารไทยภาคกลาง